Document ID: /roh_data/filtered/fineweb-2-filterrobots_roh.jsonl.gz/12790

Quai resulta da la consultaziun davart la nova lescha da taglia. La revisiun preveda tranter auter ch'interpresas na dastgan betg pli trair giu da la taglia sancziuns finanzialas, sco per exempel ils chastis da milliuns en la dispita da taglia cun ils Stadis Unids. La revisiun sa basa sin ina moziun dal cusseglier dals chantuns da la BDP Werner Luginbühl.
Basa legala manca
La confederaziun na lubescha gia oz betg da trair giu da la taglia chastis e sancziuns cun caracter da chastì. Ina basa legala manca però. Vitiers vegn ch’ils chantuns han differentas praticas. Il tema era vegnì actual il 2014 en connex cun il chastì da milliardas per la Credit Suisse en la dispita da taglia cun ils Stadis Unids.
RR novitads 18:00